Lars Ivar Hansen

Lars Ivar Hansen (født 21. november 1947) er en norsk historiker. Han er spesialist på samisk og nordnorsk historie i middelalderen og tidlig nytid, han er professor ved Institutt for historie og religionsvitenskap ved Universitetet i Tromsø. 

Hansen tok hovedfag i historie ved Universitetet i Oslo innen ødegårdsprosjektet i 1975.Ødegårder og økonomisk nedgang i Fyresdal, Telemark: agrarkrisa i senmiddelalderen i en Vest-Telemarks-bygd Hovedoppgave i historie - Universitetet i Oslo, 1975 Han har vært historieforsker ved Universitetet i Tromsø siden 1976. Han tok doktorgrad i 1990 på avhandlingen handel og endringer i det samiske samfunn 1550 - 1700.Handel i nord: samiske samfunnsendringer ca. 1550 - ca. 1700 Doktorgradsavhandling - Universitetet i Tromsø, 1990. Han ble utnevnt til professor i Tromsø i 1991 og har dessuten vært  Professor II i eldre samisk kulturhistorie ved Middelaldersentret ved Universitetet i Oslo fra 1994 til 2002.uit.no Biografi Lars Ivar Hansen 

Hansen har argumentert for at Nord-Norge best kan beskrives som en redistributiv nordnorsk høvdingøkonomi i vikingtid og tidlig middelalder, han har underbygd dette empirisk gjennom nærstudier av samfunnforhold i Astafjord. Dette er et syn som er inspirert av Kåre Lunden og Michael Polanyi. Hansen har undersøkt hvordan høvdingene i Bjarkøy/Trondenes gjennom skattlegging og handel tilegnet seg prestisjeprodukter som de utvekslet for å bygge allianser med andre stormenn. Ifølge Hansen ble dette systemet nedbygd da kirka og kongemakten underla seg finneferden og finneskatten og erstattet det eksisterende skattsystemet med landskyldbasert leilendingsvesen.Knut Helle Den primitivistiske vendingen i norsk historisk middelalderforskning Historisk tidsskrift 2009 s. 571–609 

Hansen har i om lag 30 år hatt som et av sine prosjkt å forske på Astafjord i Sør-Troms' historie fram til ca 1730, i det som har vært omtalt som et av landets mest omfattende lokalhistorie/bygdebokprosjekter.Ibestad historielag Folkemøte om bygdeboka  2007 Sammen med arkeologen Bjørnar Olsen utgav han i 2004 boka «Samenes historie» som omhandlet tiden fram til 1750. Boka er blitt regnet som standardverket om eldre samisk historienordlys.no Samenes historie mellom to permer 10.06.2004
Den var første bind i et påtenkt tobindsverk om samisk historie fra forhistorisk tid fram til nåtiden. Sammen med Bjørg Evjen redigerte han i 2008 boka «Nordlands kulturelle mangfold: etniske relasjoner i historisk perspektiv» som undersøkte forholdet mellom samer og nordmenn i det nordlige Nordland siste fire hundre år. 

I 2015 ble han valg inn i Det Norske Videnskaps-Akademi i gruppe for historiednva.no DNVA-medlemmer 

 Referanser 

 Eksterne lenker  



Kategori:Norske historikere
Kategori:Norske områdehistorikere
Kategori:Professorer ved Universitetet i Tromsø
Kategori:Samisk kultur